b'\n_START_ARTICLE_\nHovstunnelen\n_START_PARAGRAPH_\nHovstunnelen (f\xc3\xa6r\xc3\xb8sk Hovstunnilin) er vej-tunnelen mellem \xc3\x98rav\xc3\xadk og Hov p\xc3\xa5 den sydligste f\xc3\xa6r\xc3\xb8ske \xc3\xb8 Su\xc3\xb0uroy. Tunnelen blev indviet den 20. oktober 2007. Det er det islandske firma \xc3\x8dstak, som har st\xc3\xa5et for arbejdet. Tunnelen afl\xc3\xb8ste den gamle fjeldvej "Hovsegg", som blev taget i brug i 1950\'erne._NEWLINE_F\xc3\xb8r tunnelen blev taget i brug har det ofte v\xc3\xa6ret problematisk, s\xc3\xa6rlig i storm, t\xc3\xa5ge og snevejr, at k\xc3\xb8re over den smalle fjeldvej, hvor man ofte var n\xc3\xb8dt til at holde p\xc3\xa5 vigepladser for modg\xc3\xa5ende trafik._NEWLINE_Hovstunnelen kostede 150 millioner DKK, er 2.435 meter lang, 10 meter bred og der er 1.5 meter n\xc3\xb8dspor i begge sider. Der er vigepladser (n\xc3\xb8dstilf\xc3\xa6lde), n\xc3\xb8dtelefoner og lys i tunnelen. Selve borearbejdet startede fra \xc3\x98rav\xc3\xadk den 23. januar 2006 og i Hov den 24. juli 2006'